Roosevelt Skerrit

Roosevelt SKERRIT (naskita la 8-an de junio 1972 en Roseo) estas la ĉefministro de Dominiko ekde 2004 kaj la gvidanto de la Dominika Laborista Partio.

 Kariero 
Li diplomiĝis ĉe la Universitato de Nov-Meksiko kaj la Universitato de Misisipio kun bakalaŭraj gradoj en psikologio kaj la angla lingvo.

Li estis elektita al la Asemblea Ĉambro en 2000. Ĉefministro Rosie Douglas nomumis lin Ministro pri Junularaj Aferoj kaj Sporto.

Skerritt estis nomumita por la posteno la 7-an de januaro 2004, unu tagon post la morto de sia antaŭulo, Pierre Charles, kaj ĵuris la postenon la sekvan tagon. Li antaŭe servis kiel Ministro pri Edukado en la kabineto de Charles.

Ekde la 22a de oktobro 2007, li ankaŭ plenumis la oficon de Ministro pri Eksterlandaj Aferoj, kiun li transdonis al Vince Henderson la 18an de novembro 2008. rulers.org: 18. November 2008 Li denove okupis tiun oficon la 4an de januaro 2010. rulers.org: 4. Januar 2010

Skerrit estis la plej juna registarestro en la mondo kiam li ekoficis. Li estas membro de la Dominika Laborista Partio.

Ekde la komenco de lia regado, Dominiko fariĝis pli kaj pli politike malproksima de Usono kaj pli proksima al Ĉinio kaj Venezuelo. David X. Noack: Zwischen Königin und Sozialismus, amerika21.de, 28. Mai 2013, abgerufen am 13. Januar 2020.

Dum lia ĉefministra ofico, diplomatiaj rilatoj kun Ĉinio estis establitaj kaj komuna komunikaĵo estis subskribita, konsentante provizi Dominikon per 112  milionoj da usonaj dolaroj en ĉina helpo. Rekono de Ĉinio signifis la rompon de diplomatiaj rilatoj kun Tajvano, kies politikojn la ĉefministro konsideras "nerealismaj".

Skerritt listigas la batalon kontraŭ aidoso, ekonomian stabiligon kaj restrukturadon de la ŝtata ŝuldo kiel siajn ĉefajn prioritatojn. Li konservas bonajn rilatojn kun Kubo kaj Venezuelo ; ĉi-lasta, ekzemple, asignis 26  milionojn da dolaroj al Dominiko por la renovigo de la Flughaveno Melville Hall (renomita Flughaveno Douglas-Charles ekde la 27-a de oktobro 2014). Li aliĝis al la Bolivara Alternativo por Ameriko.

Li ankaŭ gajnis decidajn venkojn en la elektoj de 2009, 2014 kaj 2019 (kvar sinsekvaj elektoj). La 7-an de decembro 2019, li denove ĵuris kiel Ĉefministro, kaj la 17-an de decembro 2019, li ankaŭ alprenis la devojn de Ministro pri Financoj, Disvolviĝo kaj Ekonomiaj Aferoj, Investoj, Planado, Telekomunikadoj kaj Dissendado.

Li funkciis kiel Prezidanto de la Kariba Komunumo (CARICOM) kaj la Organizaĵo de Orientaj Karibaj Ŝtatoj (OECS). Li estas forta defendanto de pli granda regiona kunlaboro kaj laboris por profundigi kunlaboron kun la Komunumo de Latinamerikaj kaj Karibaj Ŝtatoj (CELAC).

 Referencoj 

 Eksteraj ligiloj 



Kategorio:Ĉefministroj de Dominiko
Kategorio:Domingaj politikistoj